Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 261

2. A mester tevékenységi területe és feladata — Marketing tevékenységet végez. — Megtervezi a terméket. — Logisztikai tevékenységet végez. — Gyártási dokumentációt készít. — Irányítja a gyártás fő- és mellékfolyamatait (gyártásszervezés). — Irányítja a karbantartást és felújítást. — Minőségellenőrzést végez. — Készterméket raktároz. — Betartja a biztonsági jogszabályokat. — Oktatásban vesz részt. A faipari mester (a továbbiakban: mester) szakmájának gyakorlása közben az alábbi szakágakban — ipari körülmények között — képes elvégezni, illetve irányítani a következő tevékenységeket: Fűrészipar: — természetes állapotú rönkből fűrészárut készíttet, valamint parkettalécet, bútorlécet, ún. hajópadlólécet, lambériát, talpfát, dongát, szőlőkarót, oszlopot, zárlécet, fagyapotot, raklapot gyártat, — fanemesítést végeztet (gőzölés, főzés, telítés), — természetes és mesterséges fűrészáru szárítást végeztet. Lemezipar: — fanemesítést végeztet, — furnért, rétegelt lemezt, farostlemezt, faforgácslapot, pozdorjalapot, cementkötésű faforgácslapot és ezek felületborított, felületnemesített változatait gyártatja. Bútorasztalos-ipar — természetes állapotú fából, bútorlapból, rétegelt falemezből, agglomerált lapokból, furnér-, fém-, csont-, műanyag, üveg stb. szerkezet és díszítőelemek felhasználásával pántok, vasalatok, szerelvények alkalmazásával lakásbútort, irodabútort, konyhabútort, gyermekbútort, iskolabútort, egészségügyi berendezést, laborbútort, gyógyszertári, banki berendezést, szállodai, éttermi és más vendéglátóipari bútort, beépített bútort, hajlított bútort, ülő-, fekvőbútort állítat elő. Épületasztalos-ipar: — természetes állapotú faanyagból, rétegragasztott tömbökből, rétegelt lemezek, forgácslapok, farostlemezek, üveg, felületkezelő és bevonó anyagok, szerelvények felhasználásával az alábbi termékeket készítteti: = ablak, erkélyajtó, bejárati ajtó, portálszerkezetek, szakipari falak, beltéri ajtók, kapuk, árnyékoló szerkezetek, = padló-, fal-, mennyezeti burkolatok. Fatömegcikk-gyártás: — fából készült cikkeket gyártat, úgymint kaptafa, szerszámnyél, kefe, szita, ecset, csévézők, orsók, vetélők, fakanál, sótartó, tőkék, rajztábla, gyúródeszka, vonalzó, pipa, facsipesz, talicska, vasalódeszka stb. Sportszer, játékgyártás: — fából, faszerkezetből készült sportszereket, játékokat, hangszereket gyártat. Különleges termékek: — fából, szerelvények felhasználásával különféle, máshová nem sorolható termékeket állíttat elő, úgymint: koporsó, hordó, hintó, kocsi, kerék, ipari faszobrászati termékek, faminták. III. SZAKMAI KÖVETELMÉNYEK

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes